google/wiki40b huggingface dataset:
Philip Paul Bliss

Lærer

Da han var 11 år gammel dro han hjemmefra for å klare seg selv, og mens han tok diverse jobber fullførte han også skolegang som trengtes for å bli lærer. Som 17-åring var han kvalifisert lærer, og fra året etterpå var han skolemester på en skole.
I 1857 traff han sanglæreren J. G. Towner. Denne så talentet Bliss hadde, og gav han sangtimer. Bliss traff også William B. Bradbury som overtalte ham til å bli musikklærer. Han flyttet til Rome i Pennsylvania for å jobbe, og der traff han også hun som ble hans kone. Lucy J. Young kom fra en musikalsk familie, og oppmuntret ham til å fortsette med musikk. Da de giftet seg i 1859, gikk han inn i den presbyterianske kirke, der hun var medlem.
Fra han var 22 år gammel jobbet han som omreisende musikklærer. Det var også på denne tiden han begynte å komponere.

Evangelist

I 1864 flyttet ekteparet til Chicago. Bliss var da 26 år. Han be der kjent som sanger og lærer, og skrev flere gospelsanger. Han tjente 100$ for en konsertserie som varte i to uker, og ble forundret over at man kunne tjene så mye penger på så kort tid. Etter enda en turne, denne mislykket, fikk han jobb hos Root and Cady Musical Publishers, hvor han jobbet fra 1865 til 1873. I jobben ledet han musikksamlinger, sangskoler og konserter, og han fortsatte med å skrive salmer, som ofte ble publisert i bøker gitt ut av arbeidsgiveren hans.
I 1869 slo Bliss sammen med Dwight L. Moody. Moody og andre oppfordret Bliss til å si opp jobben og ble fulltidsevangelist. I 1874 gjorde Bliss dette og ble sangevangelist på fulltid. Han tjente etterhvert store summer på rettighetene til sangene sine, og gav mye penger til veldedighet og til misjonsprosjekter.

Død

Den 29. desember 1876 reiste Bliss og hans hustru med toget Pacific Express og nådde fram til Ashtabula i Ohio. Mens toget var i ferd med å krysse en bru, kollapset den, og alle vognene falt i dalen under. Bliss unnslapp fra vraket, men toget tok fyr og han vendte tilbake for å redde sin hustru. Begge døde og ingen av deres legemer ble funnet. 92 av de rundt 160 passasjerene er antatt å ha dødd i det som er kjent som Jernbanekatastrofen i Ashtabula-elven.
Ekteparet etterlot seg to sønner, George og Philip Paul, som da var henholdsvis fire og to år.
Et monument for Bliss ble senere reist i Rome, Pennsylvania.
Det ble siden funnet i hans koffert, som på en eller annen måte hadde overlevd kollisjonen og den påfølgende brannen, et manuskript som inneholdt sangteksten til den eneste velkjente gospelsangen som han selv ikke skrev melodien til. Ikke lenge etter fikk denne sangen en spesialskrevet melodi av James McGranahan. Den ble den ene av de første sangene som ble innspilt av Thomas Alva Edison. Sangen var «I Will Sing of My Redeemer».
Arild Hermstad

Utdannelse og privatliv

Hermstad har hovedfag i samfunnsgeografi ved Universitetet i Bergen og to års studier i økonomi ved Norges Handelshøyskole.
Hermstad er en ivrig helårssyklist, og har vært styreleder i Syklistenes Landsforening siden 2013. Han er bosatt i Oslo med kone og to barn.
Klinisk

Klinisk, betyr det som foregår i klinikk, f.eks en avdeling på et sykehus. SNL definerer klinisk som "Klinisk, som foregår ved sykesengen, som har å gjøre med pasientbehandling og praktisk medisin"
.
Det omfatter alt som er direkte rettet mot pasienten, uten å trekke inn laboratorieundersøkelser og liknende.
Å jobbe klinisk vil derfor si at man ikke sitter på et kontor og leser seg til kunnskap, men at man observerer og samhandler med pasienten.
Eksempel på bruk av klinisk:
Klinisk diagnose, man stiller en diagnose kun basert på det man observerer, den baseres ikke på laboratorieresultater.
Klinisk psykologi, psykologisk vitenskap og praksis som tar seg av forebygging, kartlegging, forståelse og behandling av mennesker med psykologiske problemer.
Klinisk utprøving, et system der man tester f.eks. medisiner på to likeartede grupper, der den ene gruppen får virksom medisin og den andre gruppen får tabletter uten virkning (placebo). Etter et gitt tidsrom sammenlikner man gruppenes resultater.
Thomas Dekker

Liv og virke

Man antar at Thomas Dekker ble født i London rundt 1572, men ingenting er sikkert om hans første år. Han begynte en karriere som teaterforfatter tidlig i sitt voksne liv, og den første bevarte teksten som kjennes er Old Fortunatus, skrevet rundt 1596, skjønt det er skuespill som er forbundet med hans navn som ble framført så tidlig som 1594. 
Perioden 1596 til 1602 var den mest profilerte i hans karriere med rundt tyve skuespill som er knyttet til hans navn og i tillegg har man forbundet hans deltagelse i anslagsvis 28 andre skuespill. Dekker samarbeidet med andre, inkludert Thomas Middleton, Philip Massinger og, mest berømt, John Webster. Det var i denne perioden han skapte sitt mest berømte arbeid, The Shoemaker’s Holiday, or the Gentle Craft (Skomakerens ferie, eller Det gode håndverk), kategorisert av moderne kritikere som en borgerlig komedie. Det reflekterer hans tanker om dagliglivet til helt vanlige Londonbeboere. Dette skuespillet viser hans fargerike språk og kombinasjonen av dagliglivets hendelser med det fantastiske, konkretisert ved en håndverker som blir borgermester og innblandingen av en ukjent, men idealisert konge i den avsluttende banketten.
Dekker viste fram en tilsvarende kraft i slike pamfletter som den ironisk navngitte serien av dikt og prosa, The Wonderfull Yeare (1603), om pesten; The Belman of London (1608), om kjeltringstreker og kriminalitet; foruten Thieves' Cant, og The Guls Horne-Booke (1609), et verdifullt dokument om hvordan man oppfører seg på Londons teatre. Dekker var delvis ansvarlig for oppførelsen av gateunderholdningen for feire ankomsten til kong Jakob I av England til London i 1603, og han håndterte det storstilte opptoget til Londons borgermester i 1612.
Hans framgang snudde til det motsatte kort tid etter da han mellom 1613 og 1619 ble fengslet, sannsynligvis på grunn av gjeld. Denne hendelsen lå sannsynligvis bak hans seks fengeselsscener som ble inkludert i sjette utgaven (1616) av Sir Thomas Overburys Characters. Senere skuespill inkluderte The Noble Spanish Soldier (Den edle spanske soldaten) (1622) og The Welsh Embassador (Ambassadøren fra Wales) (1623).
Thomas Dekker døde i 1632 og er begravd ved St James', Clerkenwell.
Poeten Thomas Dekker kom noe ubemerket tilbake til rampelyset på 1900-tallet da Paul McCartney i The Beatles inkluderte deler av hans ballade «Golden Slumbers» i deres sang fra 1969 med samme tittel, Golden Slumbers.
Pararondibilis

Utseende

Middelsstore, avlange, mørkt brunlige trebukker. Antennene er tynne og betydelig lengre enn kroppen. Pronotum er nesten sylidrisk med en butt tann på hver side, dekkvingene avsmalnende bakover.

Levevis

Larvene lever i død ved.

Utbredelse

Slekten er kjent fra India og Nepal.
Hadroibidion

Utseende

Middelsstore, slanke, blanke, mørkt rødbrune trebukker. Antennene er litt lengre enn kroppen, de midterste leddene noe oppsvulmede. Pronotum er mye lengre enn bredt, sylindrisk. Dekkvingene er nokså jevnbrede, rundede i spissen, beina middels lange med klubbeformede lår.

Utbredelse

Slekten er utbredt i Brasil, Peru og Bolivia.
Neonympha

Utseende

Middelsstore, brune sommerfugler.
Oversiden er ensfarget brun. Undersiden er brun med to mørkere tverrstreker og noen små øyeflekker langs ytterkanten av vingene.

Levevis

Disse sommerfuglene lever på myrer og sumper, eller på gresskledte lysninger i barskog. Sommerfuglene har en langsom, flagrende flukt lavt over bakken. Larvene lever på planter i gressfamilien (Poaceae) eller halvgressfamilien (Cyperaceae). Den nordamerikanske arten Neonympha mitchelii forekommer i to underarter, begge er sterkt utryddingstruede.

Utbredelse

De tre artene som ganske sikkert bør plasseres her, lever i Nord-Amerika. I tillegg kommer Neonympha lupita fra Mexico og Neonympha nerita fra Brasil, men det er mer usikkert om disse hører hjemme i denne slekten.
Bolborhombus

Utseende

Middelsstore (ca. 10-13 millimeter), brede og hvelvede, brunrøde, glatte og blanke tordivler. Disse artene har ikke horn eller knøler på hode og pronotum. Pronotum har en buet tverr-list bak hodet. De hvelvede dekkvingene har fine punktstriper, men ingen tverr-list ved roten. Beina er kraftige gravebein.

Levevis

I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt. De lever mest i tørre, ørken- eller halvørken-områder der de graver dype ganger i jorda.

Utbredelse

Slekten er utbredt i det sørlige USA og Mexico.
Skinne-/veikjøretøy

Skinne-/veikjøretøy eller skinne-/veimaskin, også kalt stormobil, er et kombinasjonskjøretøy som kan kjøres både på vei og jernbane eller sporvei. Ofte er det snakk om ombygde lastebiler med nedfellbare jernbanehjul foran og bak. Slike kjøretøy benyttes til transport, reparasjoner og vedlikehold av jernbanen.
Shugo Nishikawa

Karriere

Shugo Nishikawa startet sin profesjonelle karriere i Mito HollyHock i 2000.
Bräkne-Hoby

Bräkne-Hoby er et tettsted i Ronneby kommune i Blekinge län i Sverige. I 2010 hadde tettstedet 1 689 innbyggere. Bräkne-Hoby ligger ved Europavei 22 mellom Ronneby og Karlshamn.
(Love Is) The Tender Trap

«(Love Is) The Tender Trap» er en amerikansk populærmusikksang med melodi av Jimmy Van Heusen og tekst av Sammy Kahn.
Den ble skrevet til filmen Ungkar i fellen (The Tender Trap), hvor den ble introdusert av Debbie Reynolds og Frank Sinatra, som sang den hver for seg.
«(Love Is) The Tender Trap» ble nominert til en Academy Award for Best Original Song.

Norsk versjon

Jan Bull har skrevet en norsk tekst. Den norske tittelen er «Som alltid i kjærlighet».
Reinfjorden

Reinfjorden (nordsamisk Boazovuotna) er en fjordarm av Kvænangen i Kvænangen kommune i Troms. Fjorden har innløp mellom Reinfjordneset i vest og Innerneset i øst og strekker seg 2,5 kilometer nordover til gården Fjordbotn i botn av fjorden.
Bygda Reinfjord ligger på østsida av fjorden. Bygda har i 2019 9 innbyggere (kilde SSB, grunnkrets 19430209 Reinfjord). Reinfjord har ikke veiforbindelse til resten av kommunen.
Stonington Island

Stonington Island er en liten øy i Antarktis. Den ligger på vestkysten av Den antarktiske halvøy, et par kilometer nordøst for Neny Island i østre del av Marguerite Bay.
Under United States Antarctic Service Expedition (1939–1941) ble Stonington Island valgt ut som beliggenhet for den østlige basen, East Base. Basen var bemannet fra 11. mars 1940 til 22. mars 1941. Stonington Island har også vært benyttet som base for British Antarctic Survey i perioder fra 1946 til 1975 (Base E), Ronne-ekspedisjonen og flere andre antarktisekspedisjoner. Base E ble ryddet og restaurert i 1992.
Øya er oppkalt etter Stonington i Connecticut, hjemmehavnen til sluppen «Hero» med kaptein Nathaniel Palmer som fikk øye på det antarktiske kontinent i 1820.
Bygningene etter East Base og Base E er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten.
Mile End Park

Mile End Park er en 36 hektar lineær park på Mile End i bydelen Tower Hamlets i London i Storbritannia. Den ble opprettet på et industriområde som ble ødelagt av Nazi-Tysklands bombinger under den andre verdenskrig, Parken ligger på land øst for Regent's Canal og i nord er den adskilt fra den sørlige enden av Victoria Park ved Hertford Union Canal.
Mile End Stadium, et flersportsanlegg, ligger i sørenden av parken og som gikk gjennom oppussingsarbeider som ble fullført i 2005. En klatrevegg, Mile End Climbing Wall, er også lokalisert i Mile End Park.
Glaucytes

Utseende

En middelsstor trebukk, brunsvart med lyse striper. Antennene er tynne og kortere enn kroppen. Pronotum er tønneformet. Dekkvingene ender i en liten tann.

Utbredelse

Slekten lever på Madagaskar.
Papilio polyxenes

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio polyxenes tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Orthocentrinae

Utseende

Små, vanligvis mer eller mindre brunlige praktvepser.

Levevis

De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Denne gruppen spesialiserer seg på sopplevende mygg i familien soppmygg (Mycetophilidae) og sørgemygg (Sciaridae).

Utbredelse

Gruppen er utbredt i alle verdensdeler.
Siteman cms

Siteman CMS er et publiseringsverktøy beregnet for små og mellomstore bedrifter. Siteman CMS ble utviklet i 2003 av firmaet Siteman AS. Publiseringsverktøyet ble utbedres kontinuerlig med ny funksjonalitet og moduler frem til 2013 og brukt på over 400 nettsteder. I 2013 begynte Siteman AS å jobbe med Wordpress og Siteman CMS fases sakte ut. I 2017 fusjonerte Siteman AS med Godt Sagt kommunikasjon og Catapult Film. Det nye selskapet heter nå Godt Sagt AS. Siteman CMS er pr. januar 2018 fortsatt i bruk av ca. 150 nettsteder.
Ramla

Historie

Ramla ble grunnlagt ca. 705–715 etter Kristus av den umajjadske kalifen Suleiman ibn Abed al-Malik. Byen ble da en del av og et knutepunkt i Jund Filastin, som var en av fire underprovinser i umajjadene og abbasidenes kalifat-provinser i Syria.
Ramlas økonomiske betydning hadde sammenheng med byens strategiske beliggenhet, hvor to hovedtrafikkårer møttes: Hovedveien fra Syria til Egypt krysser hovedveien fra Jerusalem til havet. Byen har blitt erobret mange ganger i løpet av sin historie, av abbasidene, ikhshididene, seldsjukkene, korsfarerne, muslimene, mamelukkene, osmanene og Storbritannia.
I de tidligere årene av korsfarerstaten Kongeriket Jerusalem ble kontrollen over byen viktig strategisk, og dette førte til tre påfølgende slag om byen, i 1101, 1102 og 1105 mellom korsfarerne og mamelukker fra Ashkelon. Da korsfarernes kontroll ovr området ble stabilisert, ble byen et adelsete innen Kongeriket Jerusalem. Byen fikk en økonomisk betydniing, og ble en adkomstvei for pilegrimer på vei til Jerusalem. Byen ble på denne tiden antatt å være byen Arimatea, nevnt i Bibelen som hjemstedet til Josef fra Arimatea.
Under det arabiske og det osmanske styret ble byen et viktig handelssenter i Palestina. Napoleons armé okkuperte Ramla i 1799 på vei til Arce. Etter svartedaudens utbrudd i 1347, som reduserte befolkningen sterkt, flyttet en kommunitet av Fransiskanerordenen til byen.

Nyere tid

Ifølge Israels statistiske sentralbyrå besto byens befølkning i 2001 av 80% jøder, 16% muslimske palestinere og 4& kristne palestinere. Byen er hovedsete for karaittene i Israel. I 2006 bodde det 12 000 jødiske immigranter fra det tidligere Sovjetunionen og 5 000 jødiske immigranter fra Etiopia i byen. Byen har også rundt 2 000 innbyggere som stammer fra «Karachi» i Pakistan.
De siste årene har det gjennomført endringer for å utvikle og forskjønne byen, hvilket har blitt hindret av likegyldighet og økonomiske problemer. Et kommunalt museum åpnet i 2001. 
Byen er distriktshovedstad for Sentraldistriktet, og er tilknyttet Israels jernbanesystem på linjen mellom Tel Aviv og Jerusalem. Den opprinnelige stasjonen var fra april 1891 og var Israels eldste, men en ny stasjon åpnet i 12. april 2003.

Jordskjelv

Byen fikk alvorlige skader på grunn av jordskjelv i 715, 1033, 1068, 1546 og 1927.
Stuping under Panamerikanske leker 1955

Stuping under Panamerikanske leker 1955 ble arrangert i Mexico by i Mexico fra 12. til 26. mars 1955. Det var sviktstup og tårnstup for både menn og kvinner. USA ble beste nasjon foran Mexico de vant to gullmedaljer hver.
Lee Cattermole

Middlesbrough

Cattermole debuterte i en kamp mot Newcastle den 2. januar 2006, og spilte hele kampen som endte 2-2, der han ble utpekt til kampens beste spiller. Tidligere manager Steve McClaren roste spillet hans og sa: «When we needed people to stand up and be counted, it took a seventeen-year-old to bring everyone together».
Etter et 0-4 tap hjemme for Aston Villa ble en gråtende Cattermole vist på fjernsyn. Men, etter den kampen, vant laget 7 av de 8 neste kampene, og gikk videre til kvartfinalene i både FA- og UEFA-cupene og slo seriemestrene Chelsea 3–0, som bare var deres andre tap i sesongen.
Cattermole skårte sitt første ligamål for Middlesbrough den 2. april, i en 1–0 seier borte mot Manchester City.
Cattermole ble Middlesbroughs yngste kaptein da han ledet laget i et 1–0 tap borte mot Fulham den 7. mai. Under kampen, kom Middlesbroughs eldste spiller noensinne, Colin Cooper, på banen som innbytter og Cattermole ga opp kapteinsbindet uten instruksjon til Cooper, som spilte sin siste kamp før han la opp.
Fredag 20. oktober signerte Cattermole en ny fireårskontrakt med varighet frem til 2010.

Wigan Athletic

Den 23. juli 2008 ble Cattermole kjøpt av Wigan Athletic FC. Overgangen ble gjennomført 29. juli, da Cattermole signerte en treårs kontrakt.

Sunderland

12. august 2009 kjøpte tidligere manager i Wigan, Steve Bruce, ham til Sunderland. Kontrakten hans er på fire år.

Landslagsspill

Cattermole spilte sine første landskamper for England U21 i sluttspill i oktober 2006 mot Tyskland U21.

Trivia

Cattermole er søskenbarnet til den engelske musikeren Paul Cattermole som var et medlem i den suksessfulle popgruppen S Club 7.
Sakarias

Etymologi

Sakarias er dannet som en nordisk form av Zacharias, den latinske og greske formen av det hebraiske navnet Zecharyah (hebarisk: זְכַרְיָה). Navnet betyr «Gud husker».
Sakarias har færøysk navnedag 15. mars. Zacharias har dansk navnedag 15. mars. Sakari og Zacharias har finsk navnedag 14. januar.
Belgisk mesterskap i friidrett 1892

Belgisk mesterskap i friidrett 1892 ble arrangert i Brussel. Dette var det fjerde belgiske mesterskapet i friidrett som ble arrangert, og fire øvelser stod på programmet. Mesterskapet var kun for menn.
Lexikon des Mittelalters

Lexikon des Mittelalters (forkortes vanligvis LMA, eller LexMA) er et tyskspråklig ni-binds fagleksikon med middelalderhistorie og -kultur som tema. De over 36 000 artiklene dekker tidsperioden fra senantikken til rundt år 1500 og omfatter Europa, Østromerriket og den arabiske verden. Verket er skrevet av forfattere fra ulike nasjoner.
For studiet av vestlig middelalder regnes LexMA som uunnværlig, selv om nyere historieforskning er i ferd med å gjøre de første bindene faglig utdatert.
Bind 1 (1980) til 6 (1993) ble gitt ut på Artemis, bind 7 (1995) til 9 (1998) av LexMA-Verlag München. Et registerbind kom ut i 1999.
Metzler-Verlag Stuttgart / Weimar gav i 1999 (ISBN 3-476-01742-7) ut en studentutgave og i 2002 kom en pocketutgave på dtv (ISBN 3-423-59057-2). I 2000 forelå oppslagsverket på CD-ROM og som onlineversjon.
Acrolocha

Utseende

Små (ca. 2 millimeter), brede, brunlige kortvinger med punktøyne (ocelli) i pannen. De kan ligne på flere andre slekter, et godt kjennetegn er at det tredje antenneleddet er påfallende lite, tydelig mindre enn de rundtliggende. Hodet er kort og bredt med små, litt utstikkende fasettøyne. Pronotum er nærmest rektangulært, med litt rundede sider, betydelig bredere enn langt, tett og ganske grovt punktert. Dekkvingene er ganske lange, tydelig utvidete bakover, og dekker de fremste bakkroppsleddene. De er kraftig punkterte og har også noen grunne lengdefurer. Bakkroppen er bred og flat, jevnt tilspisset mot spissen. Beina er ganske korte og spinkle.

Levevis

De lever på råtnende sopp og plantemateriale.
Kantate

Kantate (av latin cantare, «synge») brukes oftest om en vokal komposisjon akkompagnert av instrumenter. Kantaten har som regel mer enn én sats.
Fram til 1500-tallet var det stort sett bare vokalverker som ble regnet som seriøs musikk. Først med instrumentalmusikkens fremmarsj på 1600-tallet ble begrepet «kantate» introdusert som betegnelse for vokale komposisjoner for å skille dem fra instrumentalmusikkens sonater. Kantater kunne blant annet være komponert for en spesiell anledning, for eksempel leilighetsdikt med musikk til kroninger og andre merkedager. En rekke kantater blant annet av Bach, er skrevet for kirkelige høytider. Fra midten av 1600-tallet til slutten av 1700-tallet var kantater for ett eller to soloinstrumenter, en populær form for italiensk kammermusikk. Disse kantatene var gjerne akkompagnert av cembalo og kanskje noen få andre soloinstrumenter.
Un jour, un enfant

Eurovision Song Contest

Sangen ble internt valgt av den franske kringkasteren ORTF til å representere Frankrike i Eurovision Song Contest i Madrid lørdag 29. mars. 
I Madrid var «Un jour, un enfant» det 14. bidraget ut på scenen av 16 deltakere. I avstemningen fikk den 18 poeng – like mange som Spanias «Vivo cantando» med Salomé Storbritannias «Boom Bang-a-Bang» med Lulu og Nederlands «De troubadour» med Lenny Kuhr. Det var imidlertid ingen regler som sa at det bare skulle være én vinner. Dermed ble alle fire landene erklært som vinnere, for første – og eneste – gang i historien. Året etter ble reglene endret, slik at det bare kan være ett land som vinner Eurovision Song Contest. «Un jour, un enfant» fikk ingen poeng fra den norske juryen. I hver jury satt ti personer som hver hadde ett poeng å fordele til sin favorittmelodi.
Dette var ikke siste gang Frankrike kom på en delt førsteplass i Eurovision Song Contest. I 1991 fikk det franske bidraget, «C'est le dernier qui a parlé qui a raison», like mange poeng som Sveriges Carola og «Fångad av en stormvind». På den tiden hadde imidlertid EBU innført regler for å kåre én vinner, og Sverige vant fordi de hadde fått flere toppoeng enn Frankrike.

Om sangen

«Un jour, un enfant» er en klassisk fransk chanson. I teksten synger Baccara om verdens undre, sett gjennom et barns øyne.
Boccara spilte inn sangen på fem språk: fransk, engelsk («Through the Eyes of a Child»), tysk («Es schlägt ein Herz für dich»), spansk («Un día, un niño») og italiensk («Canzone di un amore perduto»).
Sangen fikk begrenset kommersiell suksess og kom ikke inn på VG-lista. I hjemlandet Frankrike nådde «Un jour, un enfant» bare nummer 35 på singellisten.
Nora Taksdal

Diskografi

(Ufullført)
Færøyske frimerker 2000

Færøyske frimerker 2000. Det ble utgitt i alt tjue frimerker av Postverk Føroya i 2000. Det var tjuesjette året som Færøyene utga egne frimerker.